नई दिल्ली/जयपुर। संजय लीला भंसाली की चर्चित फिल्म पद्मावत की रिलीज से एक दिन पहले देशभर में हिंसक विरोध प्रदर्शन का दौर जारी है। देश के अलग-अलग क्षेत्र में फिल्म पद्मावत के खिलाफ हिंसक प्रदर्शन हो रहे हैं। धारा 144 लागू होने के बाद भी हरियाणा के गुरुग्राम में प्रदर्शनकारियों ने बस को लगा दी है। प्रदर्शकारियों ने बुधवार दोपहर गुरुग्राम के सोहना रोड पर हरियाणा रोडवेज की बस को फूंक डाला। प्रदर्शनकारियों ने गुरुग्राम के वजीरपुर-पटौदी रोड पर भी जमकर आगजनी की। उन्होंने दिल्ली-जयपुर हाइवे को जाम कर दिया। मध्य प्रदेश के होशंगाबाद में भी करणी सेना के सदस्यों ने विरोध-प्रदर्शन किया।